ຄາດວ່າ ຈະມີ ການສົນທະນາກັນ ເລື້ອງຢູເຄຣນ ນອກກອງປະຊຸມ ກ່ຽວກັບອີຣັກ ທີ່ປາຣີ ໃນວັນຈັນ (ວີດີໂອ)
ລັດຖະມົນຕີຕ່າງປະເທດ John Kerry ຈະພົບປະກັນ ກັບບັນດາຄູ່ຕຳແໜ່ງ ຈາກຫລາຍປະເທດ ນອກກອງປະຊຸມປາຣີ ເພື່ອທົບທວນເບິ່ງ ການເຄື່ອນໄຫວຕ່າງໆ ທີ່ເກີດຂຶ້ນ.
ຄາດກັນວ່າ ຈະມີການໂອ້ລົມສົນທະນາກັນເລື້ອງຢູເຄຣນ ຢູ່ ຂ້າງນອກກອງປະຊຸມກ່ຽວກັບອີຣັກ ທີ່ນະຄອນຫລວງປາຣີ ໃນວັນຈັນມື້ອື່ນ ເຈົ້າໜ້າທີ່ຂັ້ນອາວຸໂສຂອງກະຊວງການຕ່າງປະເທດສະຫະ ລັດທ່່ານນຶ່ງກ່າວວ່າ ລັດຖະມົນຕີການຕ່າງປະເທດ John Kerry ຈະທຳການໂອ້ລົມສົນທະນາກັນຢູ່ນອກກອງປະຊຸມ ກັບລັດຖະມົນຕີຕ່າງປະເທດຂອງຫລາຍປະເທດ ເພື່ອທົບ ທວນຄືນເບິ່ງການເຄື່ອນໄຫວຕ່າງໆທີ່ເກີດຂຶ້ນ ເຈົ້າໜ້າທີ່ ທ່ານນີ້ກ່າວຕໍ່ບັນດານັກຂ່າວທີ່ເດີນທາງໄປນຳທ່ານ Kerry ວ່າ ພວກລົດບັນທຸກຈຸທຳອິດໃນຂະບວນລົດຊ່ອຍເຫຼືອຂອງຣັດເຊຍ ໄດ້ຂ້າມຊາຍແດນເຂົ້າ ໄປໃນພາກຕາເວັນອອກຂອງຢູເຄຣນໃນເຊົ້າວັນເສົາວານນີ້ ໂດຍບັນທຸກຂອງຊ່ອຍເຫຼືອ ບັນເທົາທຸກໄປຍັງເມືອງ Luhansk ທີ່ມີການສູ້ລົບກັນນັ້ນ ອົງການເພື່ອຄວາມປອດໄພແລະການຮ່ວມມືໃນຢູໂຣບ ຫຼື OSCE ຊຶ່ງມີພວກນັກສັງເກດການຢູ່ໃນພາກຕາເວັນອອກ ຂອງຢູເຄຣນ ແຈ້ງໃຫ້ຊາບວ່າ ລົດບັນທຸກຈຳນວນບໍ່ເທົ່າໃດຄັນຂອງຂະບວນລົດຂົນສົ່ງ 216 ຄັນໄດ້ຮັບການກວດກາແບບລວບໆໄປ ໂດຍພວກຍາມຊາຍແດນແລະເຈົ້າໜ້າທີ່ພາສີຣັດເຊຍ ແລະພວກລົດບັນທຸກ ສ່ວນເຫຼືອນັ້ນ ບໍ່ໄດ້ຮັບການກວດກາແຕ່ຢ່າງໃດເລີຍ ບໍ່ມີເຈົ້າໜ້າທີ່ຢູເຄຣນ ຫຼືສະພາກາແດງ ທຳການກວດກາຂະບວນລົດດັ່ງກ່າວ ພວກລົດບັນທຸກທັງໝົດໄດ້ແລ່ນກັນຄືນໄປຍັງຣັດເຊຍໃນແລງວັນເສົາວານນີ້ ທະຫານຢູເຄຣນ ກ່າວວ່າ ຕົນໄດ້ຂັບໄລ່ການໂຈມຕີຂອງພວກກະບົດທີ່ເດີ່ນບິນເມືອງ Donetsk ແລະຕໍ່ມາໃນແລງວັນເສົາວານນີ້ ບັນດານັກຂ່າວຝ່າຍຕາເວັນຕົກໄດ້ຢືນຢັນ ວ່າ ມີການສູ້ລົບກັນຢ່າງໜັກຢູ່ເດີ່ນບິນດັ່ງກ່າວ ບັນດາເຈົ້າໜ້າທີ່ຢູເຄຣນກ່າວວ່າ ເດີ່ນ ບິນໄດ້ໄດ້ຖືກພວກກະ ບົດຍິງປືນໃຫຍ່ໃສ່ຄັ້ງທຳອິດ ໃນແລງວັນສຸກແລ້ວນີ້ ອັນເປັນການເຄື່ອນໄຫວທີ່ເປັນໄພຂົ່ມຂູ່ຕໍ່ຂໍ້ຕົກລົງຢຸດຍິງທີ່ບໍ່ທຸ່ນທ່ຽງ ທີ່ໄດ້ລົງນາມກັນ ໂດຍພວກຜູ້ ຕາງໜ້າຈາກຂະບວນການຝ່າຍກະບົດ ລັດຖະບານ Kyiv ພວກນັກສັງເກດການຈາກສະຫະພາບຢູໂຣບ ແລະຣັດເຊຍ